b'\n_START_ARTICLE_\nUnasova piramida\n_START_SECTION_\nPiramida\n_START_PARAGRAPH_\nMaspero je v pogrebni sobi odkril ostanke mumije, vklju\xc4\x8dno z lobanjo, desno roko in golenico, ki bi lahko bili Unasovi. V bli\xc5\xbeini glavnega vhoda v piramido je severovzhodno od nje mastaba, v kateri so bile pokopane faraonove \xc5\xbeene._NEWLINE_Piramida je bila zgrajena v bli\xc5\xbeini D\xc5\xbeoserjeve piramide. Pot do nje je bila dolga pribli\xc5\xbeno 750 m in nenavadno oblikovana, ker je sledila suhemu re\xc4\x8dnemu koritu. Vrzeli na poti so zasipali z gradivom iz D\xc5\xbeoserjevega pokopali\xc5\xa1kega kompleksa. Pot je bila pokrita in zato podobna tunelu. Med levimi in desnimi stropnimi plo\xc5\xa1\xc4\x8dami je bil presledek za osvetljevanje poti. Stene so bile oblo\xc5\xbeene s pobarvanimi reliefi._NEWLINE_Domneva se, da je v Unasovih piramidnih besedilih nekaj vrstic napisanih v semitskem nare\xc4\x8dju in egip\xc4\x8danski pisavi. Zapis je najstarej\xc5\xa1i dokaz za obstoj  pisnega semitskega jezika.'